CELEX: 62018TN0610
Language: da
Date: 2018-10-09 00:00:00
Title: Sag T-610/18: Sag anlagt den 9. oktober 2018 — ZR mod EUIPO

17.12.2018   
            
            
               DA
            
            
               Den Europæiske Unions Tidende
            
            
               C 455/28
            
         
      Sag anlagt den 9. oktober 2018 — ZR mod EUIPO
      (Sag T-610/18)
      (2018/C 455/37)
      Processprog: engelsk
      
         Parter
      
      
         Sagsøger: ZR (ved advokaterne S. Rodrigues og A. Blot)
      
         Sagsøgt: Den Europæiske Unions Kontor for Intellektuel Ejendomsret (EUIPO)
      
         Sagsøgerens påstande
      
      
                  —
               
               
                  Annullation af udvælgelseskomitéens afgørelse af 1. december 2017 om ikke at opføre sagsøgeren på »reservelisten«, dvs. databasen over beståede ansøgere, fra den almindelige udvælgelsesprøve EUIPO/AD/01/17 — AD 6 — Administratorer inden for intellektuel ejendomsret.
               
            
                  —
               
               
                  Om fornødent annullation af udvælgelseskomitéens afgørelse af 7. marts 2018 om afslag på sagsøgerens ansøgning om fornyet gennemgang.
               
            
                  —
               
               
                  Om fornødent annullation af afgørelsen truffet af EUIPO’s administrerende direktør den 27. juni 2018 og meddelt den 29. juni 2018 om afslag på sagsøgerens klage.
               
            
                  —
               
               
                  EUIPO tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført fire anbringender.
      
                  1.
               
               
                  Første anbringende om tilsidesættelse af vedtægtens artikel 27 og artikel 29 og af artikel 1, litra a) og c), i bilag III til denne vedtægt.
               
            
                  2.
               
               
                  Andet anbringende om tilsidesættelse af vedtægtens artikel 30 og af artikel 3 i bilag III til denne vedtægt og af artikel 3 i bilag III til meddelelsen om udvælgelsesprøven (»Generelle regler for almindelige udvælgelsesprøver«).
                  
                              —
                           
                           
                              Sagsøgeren har i denne forbindelse anført, at udvælgelseskomitéens medlemmer angiveligt var ulovligt udpeget.
                           
                        
                              —
                           
                           
                              Sagsøgeren har endvidere henvist til den manglende offentliggørelse af afgørelserne om udpegning af udvælgelseskomitéen og af navnene på alle udvælgelseskomitéens medlemmer.
                           
                        
                              —
                           
                           
                              Sagsøgeren har anført, at der var ulige repræsentation med hensyn til personaleudvalgets/ansættelsesmyndighedens repræsentation i udvælgelseskomitéen.
                           
                        
                              —
                           
                           
                              Sagsøgeren har ligeledes henvist til ulige repræsentation i udvælgelseskomitéen hvad angår den kønsmæssige balance.
                           
                        
                              —
                           
                           
                              Endelig har sagsøgeren hvad angår dette anbringende anført, at princippet om udvælgelseskomitéens stabilitet og kontinuitet er tilsidesat.
                           
                        
            
                  3.
               
               
                  Tredje anbringende om tilsidesættelse af ligebehandlingsprincippet.
               
            
                  4.
               
               
                  Fjerde anbringende om anlæggelse af et åbenbart urigtigt skøn, tilsidesættelse af begrundelsespligten og manglende gennemsigtighed.
                  
                              —
                           
                           
                              Sagsøgeren har gjort gældende, at udvælgelseskomitéen udelod visse faktiske omstændigheder, idet der i denne henseende henvises til udvælgelseskomitéens bedømmelse af kompetencer som beskrevet i meddelelsen om udvælgelsesprøven.
                           
                        
                              —
                           
                           
                              Sagsøgeren har gjort gældende, at visse resultater, der er specificeret i kompetencepasset, ikke var i overensstemmelse med meddelelsen om udvælgelsesprøven og at der i denne henseende ikke forelå gennemsigtighed.
                           
                        
                              —
                           
                           
                              Sagsøgeren har ligeledes anført, at kompetencepasset indeholdt modstridende udtalelser.